Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 368

2. Követelmények Általános szakmai elvárások: — A kivitelezendő termékek megtervezése. — A készítési technológia terveinek elkészítése. — A szükséges alapanyag mennyiségi és minőségi meghatározása és kiválasztása. — A szükséges vegyi és segédanyagok megválasztása, szakszerű kezelése. — A gyártáshoz szükséges kézi és gépi eszközök meghatározása, karbantartása. — Alap- és segédanyagok megrendelése, beszerzése, tárolása, raktározása és nyilvántartása. — Kész- és félkész termékek szakszerű tárolása. — A termék, illetve a javítás, szolgáltatás ellenértékének kalkulálása és elszámolása a hatályos jogszabályok szerint. — Az adminisztrációs és pénzügyi feladatok szabályos elvégzése. — Környezetkímélő tűz- és balesetmentes munkavégzés feltételeinek megteremtése, betartása és betartatása. — Teljes körű szakmai felelősséggel irányítja a műhely tervezési, kivitelezési és kereskedelmi tevékenységét, ellenőrzi a gépi és kézi berendezések szakszerű, biztonságos használatát. 2.1. Szakmai elméleti követelmények A mesterjelölt szakmai ismeretből ismerje: — a kerámiaipar történeti áttekintését és az egyes korok jellemző stílusát, — a szakma anyagait, az alap- és segédanyagok előkészítés utáni felhasználását, — a kéziszerszámokat, segédeszközöket és berendezéseket, a mérőeszközöket és műszereket valamint ezek tárolását, használatát és karbantartásának szabályait, — a kerámiakészítő szakma tevékenységeinek végzéséhez szükséges műveleteket, — az egyszerű öntés és formázás végrehajtásának módjait, a munkaigényes, bonyolult összeállítású termékek készítését, a részfolyamatok fontosságának kiemelésével, — a különböző célú gipszformák készítésének eljárásait és annak módozatait, — a baleset-elhárítási és egészségvédelmi előírásokat, — a különböző kerámiai termékek általános gyártását, — a nyersanyagok előkészítését, a masszakészítést, a nyerstermék gyártást, a szárítást, az égetést a mázazási eljárásokat és a díszítést, — a munkavédelmi, egészségvédelmi és környezetvédelmi előírásokat és balesetelhárítási módokat. A mesterjelölt anyagismeretből ismerje: — a kerámia ipar nyersanyagait (keletkezésüket, kitermelésüket, felhasználásukat), — a kerámia ipar gyártmányait, — a földtani, ásvány- és kőzettani alapokat, — a kerámia ipar nyersanyagainak tulajdonságait és azok vizsgálatát, — a kerámia iparban felhasználásra kerülő egyéb anyagokat (gipsz, műanyagok, segédanyagok, folyósítóanyagok, oxidok, égetési segédanyagok), — a kerámia masszákat, — a kerámia mázakat és nyersanyagaikat, — a kerámia ipar díszítő festékeit, tulajdonságukat, fajtájukat, viselkedésüket. A mesterjelölt szakrajzból ismerje: — a mértani testek látszati és axonometrikus ábrázolását, — a vetületi ábrázolást; a méretarány és méretek megadását, 2001/117. szám — a forgástestek vetületeit; a kerámia termékek műhelyrajzának szerkesztését, — a különböző kerámia formák vetületi ábrázolását és metszeteit, — a műhelyrajzot és rajzolvasást a kerámia iparban, — a természeti tárgyak rajzolását, — az anatómiai rajztanulmányokat, — a kerámiák ornamentális és figurális díszítményeinek rajzolását. A mesterjelölt művészettörténetből és szakmatörténetből ismerje: — a különböző korok és stílusok stílusjegyeit és főbb alkotásait az őskortól napjainkig, — az ősi agyagművesség kialakulását, nevezetesebb európai porcelángyárak történeti áttekintését, a magyar népi fazekas-, kerámia ipar és porcelán ipar fejlődését. 2.2. Szakmai gyakorlati követelmények A mesterjelölt: — ismerje a gyakorlati munka végzéséhez szükséges kézi- és gépi szerszámok szakszerű használatát, és tudja alkalmazni azokat, — tudja a technológiai feladatok elvégzéséhez szükséges gépeket és kéziszerszámokat, célszerszámokat, felszereléseket kiválasztani, kezelni, karbantartani, — ismerje a kerámiakészítés során alkalmazott gépek, készülékek, szerszámok, segédeszközök felépítését, működési elvét, — magas szinten tudja elvégezni az előkészítő, megmunkálási alapműveleteket, — képes legyen díszítő elemek elkészítésére, ezek összeállítására, kivitelezésére modell, rajz, technológiai leírás vagy elképzelés alapján, — tudjon műszaki és műhelyrajzokat készíteni és olvasni, tudjon különböző szerkesztési és számítási műveleteket alkalmazni, — ismerje a kerámia égetés fizikai és kémiai tulajdonságait, — rendelkezzen fejlett esztétikai érzékkel, és a gyakorlatban alkalmazza tapasztalatait, — tudja használni a hagyományos mérőeszközöket és a legújabb mérő- és ellenőrző műszereket, — ismerje a felhasználásra kerülő alap- és segédanyagok tulajdonságait, azok biztonságos felhasználásának előírásait, helyes tárolási és kezelési módját , — ismerje a mázak készítését, alkalmazásukat, égetésüket, viselkedésüket pl. égetés alatt, égetés után, — legyen tájékozott a különböző masszák keverési arányait illetően (képlékeny, olvasztó, soványító és a víz keverési aránya százalékában) öntő, képlékeny, félszáraz, száraz massza vonatkozásában, — ismerje és tudja alkalmazni a kerámia készítésre vonatkozó érvényes hatósági előírásokat, és az érvényben lévő szabványokat (EURO szabványok). Legyen járatos a fizikai vizsgálatok elvégzésében, kiszámításában, fontosságában (pl. nedvesség, nyers zsugorodás, égetési zsugorodás, porózitás). — tudja alkalmazni és önállóan használni a védőfelszereléseket és a tűzoltó berendezéseket, — legyen tájékozott a szakmában élenjáró hazai és külföldi cégek tevékenysége és a legmodernebb eljárások terén, — ismerje a szakmát képző oktatási intézmények rendszerét, az oktatás módszereit, a képzés problémáit, — tudja alkalmazni az alapvető vállalkozási ismereteket, — rendelkezzen alapvető pedagógiai ismeretekkel, — tudja megtervezni és megszervezni az irányítása alatt álló egység tevékenységét, — ismerje és tudja alkalmazni a vállalkozásokra vonatkozó ügyviteli, adminisztrációs, adózási, társadalombiztosítási és munkajogi előírásokat, — ismerje a szakmában elvárható magatartási követelményeket a megrendelővel, a vásárlóval és a munkatársakkal szemben, és tudja a munkája során alkalmazni azokat. IV. A szakmai minősítés és vizsgáztatás rendje A mesterjelöltnek a mestervizsga bizottság előtt kell számot adni elméleti felkészültségéről, gyakorlati tudásáról. A mestervizsga feladata annak megállapítása, hogy a mesterjelölt: — elsajátította-e a kerámiakészítő tevékenység mesterszinten szükséges, szakmai elméleti és gyakorlati ismereteit, valamint a vállalkozási és a pedagógiai ismereteket, — képes-e munkáját magas színvonalon önállóan végezni, — rendelkezik-e a szakmai követelmények által támasztott tudáselemekkel, gyakorlati készségekkel, valamint a vállalkozás működtetéséhez szükséges szakmai, emberi tulajdonságokkal. A mestervizsga részei: — pedagógiai ismeretek, — vállalkozási ismeretek, — szakmai gyakorlati vizsga, — szakmai elméleti vizsga. A mestervizsgát a Magyar Kereskedelmi és Iparkamara Mestervizsga Szabályzatában (a továbbiakban: MKIK Vizsgaszabályzat) foglaltak szerint kell előkészíteni és megszervezni. A sikertelen vizsgarészből a Mestervizsga Szabályzatban foglaltaknak megfelelően pótvizsgát kell tenni, de a többi vizsgarészből folyamatosan folytatható a vizsga. 2001/117. szám Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes